Makhosi Khoza tree uit die politiek | Maroela Media
Dr. Makhosi Khoza. Foto: Facebook.
Makhosi Khoza, leier van die African Democratic Change (ADeC), het aangekondig dat sy met onmiddellike inwerkingtreding uit die politiek bedank.
Khoza, voormalige ANC-LP, was onder dié wat verlede jaar baie uitgesproke was teenoor voormalige pres. Jacob Zuma en in die openbaar 'n beroep op hom gedoen het om te bedank. Sy het uiteindelik uit die ANC bedank en die ADeC gevorm.
In 'n brief aan Moses Mayekiso, die ADeC se voorsitter vir die nasionale raad van direkteurs, voer sy aan sy het 'n weldeurdagte besluit geneem om onmiddellik uit die politiek te tree ten einde haar diepste passie, oortuiging en missie, naamlik plaaslike regering en administrasie, onderwys en die opheffing van Afrikatale, na te streef.
Khoza het bygevoeg daar kom net een keer in 'n leeftyd potensiële geleenthede oor 'n mens se pad. 'Dit is presies wat met my gebeur het. 'n Baie belowende geleentheid het oor my pad gekom om regtig maksimum waarde tot die hele plaaslike regering en administrasieveld van Suid-Afrika en moontlik die hele kontinent by te voeg."
Khoza het beklemtoon dat sy haar nou met geen politieke party sal verbind nie. "Met my bedanking uit die politiek sal ek met alle burgers saamwerk ongeag hul politieke verbintenisse."
dit klink gestroop van alle politiek!
Politiek en goeie waardes is nie bedmaats nie.
Dalk maar beter so vir almal
Al die korrupsie in die ANC-regering en al Zuma se nonsens was in volle swang vir 'n hele paar jaar wat sy 'n ANC parlementslid was, maar sy het toe niks daaroor gekla nie. Natuurlik te lekker gelewe met 'n salaris van R1. 3miljoen per jaar plus 'n lekker luukse motor plus verniet vlieg plus 'n lekker vet onthaaltoelae. En net terloops; ALLE parlementslede van ALLE politieke partye kry hierdie reusagtige vergoedingspakket, so elkeen van hulle bou met daardie geld sy eie mini-Nkandla. Nie een van hulle moet kla oor korrupsie en vermorsing van belastinggeld nie.
Per die berig op EWN het sy gesê: "I have decided that I'm going to focus more on local government and administration. I'd also focus on the innovation of black African languages, especially as they impact negatively on mathematics and science in South Africa." Dit is 'n goeie en nobele besluit om haar ook op die ontwikkeling van Afrikatale, soos per hierdie uittreksel, toe te spits, die bewusmaking van moedertaal onderrig in swart tale, dit te promoveer, 'n belegging wat kapitaal gaan genereer en deur die geskiedenis onthou sal word. Mag Lesufi hiervan kennis neem, en sommer deeglik, van hoe… Lees meer »